
Likestillings- og diskrimineringsombudets høringsinnspill til forslag til endringer i markedsføringsloven og åpenhetsloven -oppheving av forhandlingsmodellen


Likestillings- og diskrimineringsombudet (ombudet) viser til høring om forslag til endringer i markedsføringsloven og åpenhetsloven. Vi støtter forslaget om å oppheve den såkalte forhandlingsmodellen i markedsføringsloven § 36 første ledd og åpenhetsloven § 9 andre ledd.

Ombudet mener forslaget vil sikre mer effektiv håndheving av regelverket, noe som er avgjørende for å kunne stanse markedsføring som formidler stereotype kjønnsroller og bidrar til å underbygge skadelige kroppsidealer for både gutter og jenter. 

Sammen med en rekke barne- og forbrukerorganisasjoner har ombudet overlevert krav til en strengere håndheving og bedre beskyttelse av barn og unges digitale rettigheter[footnoteRef:2]. De foreslåtte endringene imøtekommer kravet om at det må være risiko for reelle sanksjoner ved brudd på barns rettigheter på nett.  [2:  https://ldo.no/blog/2025/05/26/ber-om-toffere-handheving-av-barns-digitale-rettigheter/] 


I vår seneste rapportering til FNs kvinnekomite[footnoteRef:3] etterlyste vi effektive tiltak for å beskytte barn og unge mot skadelig innhold på nett. De foreslåtte endringene vil kunne være et positivt bidrag til å i større grad oppfylle Kvinnekonvensjonens artikkel 5, om å motvirke og avskaffe kjønnstereotypier.  [3:  https://ldo.no/content/uploads/2024/06/CEDAW-et-supplement-til-Norges-10.-periodiske-rapport-til-FNs-kvinnekomite-2023.pdf] 


Ellers viser vi til hovedpunktene i Forbrukerrådets høringssvar.

(Sendt inn 28.09.2026)

